בהיותה ילדה צעירה, חשה קים דיספוריה מגדרית - אי התאמה בין מינה הביולוגי לזהותה המגדרית. ב-1992 בגיל 18, עברה ניתוח להתאמה מגדרית, שבסופו יצאה מהארון כאישה טרנסג'נדרית. היא אימצה את השמות "ענבר" כשמה הפרטי החדש ואת "קים" כשם הבמה שלה, כאשר במקביל התפרסמה גם בשם במה מלא - קים קונקשיין. בפברואר 1997 התארחה קים בתוכניתו של יוסי סיאס תחת השם קים לוי (שילוב של שם הבמה שבחרה לעצמה עם שם משפחת אמה), ושם שוחחה איתו על התהליך שעברה ועל התמודדותה עם התגובות מצד הסביבה לאחר יציאתה מהארון.
קריירה מוזיקלית.
בספטמבר 1996, לאחר שסיימה את תהליך המעבר המגדרי ועברה לתל אביב, התחברה קים עם שדרן הרדיו והמוזיקאי נינו אורסיאנו. בהפקתו המוזיקלית הקליטה את השיר "הוליווד". את הופעתה הראשונה קיימה בתיאטרון ואדי סאליב בחיפה. הופעה זו צולמה לערוץ 2 במסגרת תוכניתו של מיכה לימור "חשיפה" וזכתה לתשומת לב בשל תדמיתה הפרובוקטיבית של קים, ובין השאר בשל סיפור חייה.
ב-1997 הקליטה קים בהפקתו של אורסיאנו את השירים הפרובוקטיביים "אני רוצה גבר" ו"נערה עובדת", שעסק בזנות וזכה להצלחה למרות תוכנו. שירים אלה הוסיפו לטפח את התדמית הפרובוקטיבית שתדבוק בה לאורך השנים, הן בהקצנה והן באופן מרוכך יותר. באותה שנה השתתפה קים ב"מופע הקברט של נינו" בתיאטרון בית לסין, לצד הידוענית גילה גולדשטיין (מהנשים הטרנסג'נדריות הראשונות בישראל), הדוגמנית והשחקנית אניטה פללי ומלכת הדראג נופית תדהר בגילומו של הפעיל החברתי אבינוף פרומר. במופע נחשפו בפעם השנייה השירים "הוליווד" ו"אני רוצה גבר" והצלחתם גדלה, בעיקר בסצנת קהילת הלהט"ב שעבורה מרבה קים להופיע עד היום. באפריל באותה שנה קיימה הופעות רבות, גם הן בעלות אופי פרובוקטיבי, בפסטיבל ויגסטוק, וכן השתתפה בפסטיבל הדראג קווינז הראשון בחיפה כזמרת אורחת, כשופטת וכמכתירת הזוכה. כמו כן החלה בהקלטת אלבום בכורה בהפקתו של אורסיאנו, אך הוא נגנז לאחר שנפרדו דרכיהם של השניים (זאת על אף ששיתוף הפעולה ביניהם לא פסק באופן מוחלט.
במאי 1998 התארחה קים בתוכניתו של מני פאר ועוררה סערה קטנה כאשר התיישבה על ברכיו במהלך ביצוע השיר "הוליווד". בנוסף, גם השאלות והאמירות שהפנה פאר לקים עוררו סערה משום שהתמקדו בעיקר במיניותה. בהמשך השנה זכתה במקום השני בסקר נושאת הדגל של קהילת הלהט"ב. באותה שנה הוציאה בהפקתם המוזיקלית של נינו אורסיאנו ושמעון גפני את השיר "אנא מרה" ("אני אישה"), שהפך ללהיט בארץ וגם בטורקיה - הוא זכה במקום השני ברדיו איסטנבול ובמקום החמישי ברדיו אנקרה. קים הוחתמה שם בחברת "אמר מיוזיק" והקליטה אלבום נוסף, שגם הוא נגנז, הפעם בגלל בעיות תקציב ובעיות סאונד. ב-1999 התארחה קים בתוכנית הבוקר "קפה טלעד", שם ביצעה את שירה "הוליווד" וסיפרה לירדנה ארזי שבצעירותה היא הייתה נוהגת להגיע להופעותיה.
ב-2001 הוציאה קים את השירים האישיים "לא בוכה" ו"אתה" שזכו להצלחה רבה, והחלה לעבוד על אלבום חדש בהפקת דודי שרון. השיר "אתה" עוסק בבגידה באישה טרנסג'נדרית מנקודת מבטה של הנבגדת, ו"לא בוכה", שגרסת הסקיצה שלו נגנבה והודלפה בטרם יצא לאור באופן רשמי, עוסק בהתמודדות עמה והפך ללהיט בהופעותיה עוד לפני שהוקלט.
ב-2004 הוציאה גרסת כיסוי לשירה של ירדנה ארזי "מה נתת לי" ושיר חדש בשם "סקס", שזכה להצלחה רבה. בהמשך השנה שחררה גרסה בסגנון סמבה לשירה "מכולת".
ב-2006 הוציאה לאור את הסינגלים "Disco" ו-"Harasho" (פרודיה ברוסית לשירו של עברי לידר "מרי לנצח"), שהפכו ללהיטים. "Harasho" כבש מצעדים רבים באירופה ונכלל באוספים שיצאו בארצות הברית.
ב-2008 סיימה את הקלטת אלבום הבכורה בשם "קים". האלבום, בהפקתו של דודי שרון, כולל אסופה משיריה הישנים כמו "לא בוכה", "סקס" ו"Disco", לצד שירים חדשים כגון "אל תלך", גרסת כיסוי לשיר "ציירי לך שפם" של נוער שוליים, וכן גרסאות רמיקס שונות או גרסאות מחודשות לשירים. באלבום מתארח הרקדן והכוריאוגרף שי סוזנה בדואט "שלך לעולם". לשיר "לא בוכה" צולם קליפ. באותה השנה קיימה הופעה משותפת לצד נינט טייב.
ב-2009 הוציאה קים את השיר "חלומות" וגרסת כיסוי בסגנון דאנס לשירה של שרית חדד "ניצוץ החיים" של שרית חדד, שהיה שיר הנושא של אלבומה הראשון משנת 1995. אף על פי ששני השירים זכו להצלחה פחותה מהקודמים להם, הדבר לא הפריע לקים ובהמשך השנה היא לוהקה לתוכנית "כוכב נולד" ובכך הייתה לטרנסג'נדרית הראשונה מחוץ לארון שהשתתפה בה. קים עברה את שלב האודישנים הראשון לא עברה את האודישן הבא אחריו. במהלך החזרות לקראת האודישן נודע לקים שאמה נפטרה לאחר מאבק ממושך במחלת סרטן הדם. אביה של קים נפטר 5 שנים מאוחר יותר מאירוע מוחי.
ב-2011 הוציאה קים סינגל חדש בשם "תשקר לי", שזכה להצלחה רבה וצולם לו קליפ. בהמשך השנה הוציאה גרסה אקוסטית לשירה "הוליווד", שזכתה לחשיפה נאה.
ב-2012 הוציאה לאור את שיר הנושא של הסרט הדוקומנטרי אודותיה, "הכוהנת הגדולה", בהפקת דן ציפורי. את השיר כתב והלחין נינו אורסיאנו והוא יועד במקור לדנה אינטרנשיונל. בהמשך הוציאה שיר אקוסטי בשם "אם רק תחכה לי", שזכה להצלחה מינורית. בדצמבר באותה שנה הוציאה גרסת כיסוי לשיר "זו אני כולי", אותו ביצעה במקור יהודית תמיר ב-1993 באלבומה השני "פרחים אדומים".
ב-2013 הוציאה קים סינגל חדש, "דמעות", שנכתב והולחן על ידי עירד אמוץ והיה בסגנון מזרחי. לשיר נוצרה גרסת רמיקס בהמשך. ביוני באותה שנה הוציאה סינגל נוסף בשם "מותק", בו התארחה הדראג קווין והדי.ג'יי קיארה דופלה (שם הבמה של ליאור כהן). באוקטובר, הוציאה לאור את השיר "שקרן" שכתב נאור דנין והלחין נינו אורסיאנו.
ב-2014 הוציאה קים את השיר "משטרה" בהפקתו של דודי שרון והופיעה כאורחת בפסטיבל ויגסטוק בחיפה.
ב-2015, נבחרה קים בין חמשת האנשים המשפיעים ביותר בצפון מהקהילה הגאה. באותה שנה גם נבחרה בין עשר הנשים החזקות בחיפה ודגמנה בתצוגת אופנה עם כל עשר הנבחרות. קים נבחרה גם לדגמן בקטלוג הכלות של המעצב אורון טובי וייסדה את הקמפיין "גם לנו מגיע להתחתן כמו כולם", שמטרתו קידום והכרה בנישואין חד מיניים. באותה שנה הופיעה קים במצעד הגאווה בחיפה, שבוע בלבד לאחר פטירתו של אביה שנפטר מאירוע מוחי.
ב-2016 נבחרה קים לדגמן בקמפיין האופנה של מאיה ג'יבלי וייסדה את תחרות היופי הראשונה לנשים טרנסג'נדריות בישראל המקבילה לתחרות מלכת היופי, "מיס טרנס ישראל", יחד עם שתי חברותיה ישראלה לב ומור ויטל. במרץ של אותה שנה, נבחרה בבחירות דמוקרטיות להיות חברת ועד בעמותת "ביחד" למען קהילת הטרנסג'נדרים בישראל. כיום קים מנהלת את הסניף הצפוני של העמותה.
בחודש יוני 2016 הוציאה קים את הסינגל "התגעגעתי", שהיה תוצאה של שיתוף פעולה עם ליין המסיבות "לאון" והיוצר דניאל צדקה. הסינגל הוקלט כהמנון הגאווה של הצפון. בחודש ספטמבר באותה שנה נבחרה להוביל את הקמפיין של ליין "הלאון" בצפון וכיכבה על כל ההזמנות למסיבות שלהם. לכבוד ליין המסיבית הקליטה קים גרסת כיסוי לשיר "בת שש עשרה הייתי" של להקת הבנות "מנגו".
ב-2017 הופיעה קים כזמרת אורחת בפסטיבל ויגסטוק, שנערך הפעם כמחווה לגילה גולדשטיין, שהלכה לעולמה באותה שנה, וביצעה לזכרה גרסת כיסוי לשירה "יאללה גילה". במצעד הגאווה בחיפה היא פתחה את הפנינג הגאווה בגן האם בשיר זה.
ב-2018 הוציאה את הסינגל "Je T'aime" שכתב דודי שרון והפיקו נתי נתן ודן ציפורי.
החל מ-2019 מנהלת קים את מדורי הרכילות של העיתונים הד הקריות, צפון 1 (לתושבי עכו וכרמיאל) וחדשות נהריה. עם הצטרפותה ל"הד הקריות" נהייתה לטרנסג'נדרית הראשונה בישראל העוסקת ברכילות ובעלת מדור רכילות בנוסף, החל מ-2019 מנהלת קים את מדורי הרכילות של העיתונים הד הקריות, צפון 1 (לתושבי עכו וכרמיאל) וחדשות נהריה.
עם הצטרפותה ל"הד הקריות" נהייתה לטרנסג'נדרית הראשונה בישראל העוסקת ברכילות ובעלת מדור רכילות על שמה
וכן כתבת גם חדשות נתניה, חדשות חדרה וידיעון עפולה.
ב-2021 שחררה סינגל חדש "אפ-דאון" השיר נכתב להמנון למצעד הגאווה של חיפה בשנת 2015 אבל בגלל מות אביה לא הוקלט ושוחרר רק ב-2021 והוכרז כהמנון.
קפה אצל ברטה
קפה אצל ברטה הוא אלבום של הזמר הישראלי יגאל בשן, אשר יצא לאור בשנת 1974.
מהאלבום הצליחו במצעדים השירים "קפה אצל ברטה" ו"לקראת שבת", שדורגו במצעד הפזמונים לשנת תשל"ד במקומות 6 ו-11, בהתאמה. בשן זכה בשנה זו בתואר "זמר השנה".
שיר הנושא, קפה אצל ברטה, נכתב על ידי אהוד מנור על חברו הטוב צדי צרפתי, שהיה הולך לקוראת בקלפים בשם רחל לוי, שגרה מול ביתו. את השיר הלחין נתן כהן, עבור להקת "הנשמות הטהורות". אולם, הלהקה התמהמהה בהקלטתו ואחרי שחיילים רבים הכירו את השיר מהופעות הלהקה במלחמת יום הכיפורים, בשן הורשה להקליטו ולהוציאו אל הרדיו לפניהם.
שיר נוסף באלבום, שנושא את רוח מלחמת יום הכיפורים, הוא השיר "דודי שב הביתה". השיר מספר על חייל, שהשתחרר מן השירות הסדיר ונקרא מיד לשירות מילואים במלחמה.
יורי גריגורוביץ'
יורי ניקולייביץ' גריגורוביץ' (ברוסית: Юрий Николаевич Григорович; 2 בינואר 1927) הוא רקדן בלט וכוריאוגרף רוסי וסובייטי. הוא זכה בפרס לנין ופעמיים בפרס ברית המועצות ובשנת 1973 הוענק לו תואר אמן העם של ברית המועצות. על פעילותו בתחום התיאטרון והקולנוע גריגורוביץ' קיבל מספר עיטורים כולל עיטור לנין ותואר גיבור העמל הסוציאליסטי בשנת 1986.
חייו.